[{"text_idx": "#000001", "text": "Pariseko hautagaitzak eskalada, surfa, skateboarda eta breakdancea hautatu ditu kirol gonbidatua izateko."}, {"text_idx": "#000002", "text": "Pilota ez da 2024ko Parisko Olinpiar Jokoetan izango. Antolatzaileek gaur jakinarazi dituzte zein kirol izango diren kirol gonbidatu eta pilota ez dago horien artean. Parisko hitzorduan pilota ere present izan dadin saiatu dira Xabier Cazaubon Nazioarteko Pilota Federazioko presidentea eta Lilou Etxeberria Frantziako Federazioko lehendakaria. Cazaubonek eta Etxeberriak pilota erakusketa kirol gisa onartua izateko egindako txostena aurkeztu zioten Tony Estanguet 2024ko Olinpiar Jokoetako Antolaketa Batzordeko presidenteari duela hiru aste, baina azkenean hark ez du babestu eskaera."}, {"text_idx": "#000004", "text": "Eskalada, surfa, skateboarda eta breakdancea hautatu ditu Parisek. Lehen hiruak Tokion egingo diren Olinpiar Jokoetan estreinakoz jokatuko dira Olinpiar Jokoetan. Gazteak erakarri nahian, baina, Parisko Olinpiar Jokoetako Antolaketa Batzordeak beste pauso bat eman nahi du 2024ko. Batzorde horrek NOBri gaur proposatu dio ekitaldi horretan breakdancea kirol gonbidatua izan dadin. Estanguetek egin du eskaera, eta, azaldu duenez, asmoa dute breakdanceaz gain eskalada, surfa eta eskaladaren aldeko apustuari eusteko."}, {"text_idx": "#000005", "text": "NOBk ekainean erabakiko du proposamenari baiezkoa eman edo ez. Iaz Gazte Jokoak egin zituzten Buenos Airesen, eta breakdancea presente izan zen."}]